Նետ (հեռուստասերիալ)

"Նետ" () — ամերիկյան արկածային հեռուստասերիալ՝ դրամայի մասնիկներով, ստեղծված Գրեգ Բերլանտի, Մարկ Գուգենխայմի և Էնդրյու Կրայսբերգի կողմից՝ DC Comics-ի հերոս Կանաչ Նետի հիման վրա։ Սերիալը պատմում է միլիարդատեր Օլիվեր Քուինի մասին, ով հինգ տարի գոյատևելով անմարդաբնակ կղզում, վերադարձավ, որպեսզի սկսի մարտնչել իր քաղաքի հանցագործներ դեմ, նետ ու աղեղի օգնությամբ։

Պրեմիերան տեղի է ունեցել 2012 թվականի հոկտեմբերի 10-ին։ Նկարահանումները տեղի են ունեցել Կանադայի Վանկուվեր քաղաքում։

Սերիալը ինքնին ներկայացնում է նոր հայացք դեպի Կանաչ նետ կերպարին, ինչպես նաև մնացած DC Comics- ի այլ սուպերհերոսներին։ Չնայած նրան, որ «Սմոլվիլի գաղտնիքը» հեռուստասերիալում արդեն հայտնվել էր նմանատիպ կերպար, սակայն ստեղծողները որոշեցին սկսել պատմությունը զրոյից։ Այդ իսկ պատճառով նրանք գլխավոր դերի համար հրավիրեցին Սթիվեն Ամելին։ Ինչպես նաև ստեղծողները ուշադրություն են դարձրել այն փաստին, թե ինչպես է կղզին անդրադարձել Օլիվեր Քուինի կյանքի և ճակատագրի վրա։ Յուրաքանչյուր սերիայում կան ֆլեշբեքեր այն մասին, թե ինչ է տեղի ունեցել 5 տարիների ընթացքում, երբ գլխավոր հերոսները համարվում էր մեռած։

2012 թվականի հոկտեմբերի 22 - ին հեռուստաալիքը պատվիրեց լիարժեք եթերաշրջան՝ կազմված 23 սերիայից։ 2013 թվականի փետրվարի 11 - ին The CW ալիքը սերիալը երկարաձգեց մինչև 2 - րդ եթերաշրջան։ 2014 թվականի փետրվարի 13 - ին սերիալը երկարաձգվեց մինչև 3 - րդ եթերաշրջան։ 2015 թվականի հունվարի 11 - ին երկարեցրին մինչև 4 - րդ եթերաշրջան, որը մեկնարկեց 2015 թվականի հոկտեմբերի 7 - ին։ 2016 թվականի մարտի 11 - ին այն երկարեց մինչև 5 - րդ եթերաշրջան։ 2017 թվականի հունվարի 8 - ին այն երկարաձգվեց մինչև 6 - րդ եթերաշրջան։

Սերիալը հիմնականում լավ արձագանքներ է ստանում քննադատների կողմից։ Առաջին եթերաշրջանը հեռուստաէկրանում հավաքեց 3,68 միլիոն հեռուստադիտող և շատ անգամ դարձել է տարբեր հեռուստատեսային մրցանակների նոմինանտ և դափնեկիր։ Առաջին և երկրորդ եթերաշրջաններն առկա են DVD և Blu-Ray տարբերակներով։ "Նետ"-ն ունի նաև սփին-օֆֆներ՝ "Ֆլեշ"-ը, "Վաղվա լեգենդներ"-ը և "Վիքսեն"-ը։

Սյուժե

Առաջին եթերաշրջան 
Առաջին եթերաշրջանում Օլիվեր Քուինը՝ Սթարլինգ Սիթիի միլիարդերներից մեկը, հինգ տարի առեղծվածային Լիան Յու կղզում գոյատևելուց հետո վերադառնում է տուն՝ մոր և քրոջ մոտ։ Եթերաշրջանը կենտրոնացված է Օլիվերի հարաբերությունների վերականգնման և հանցագործներին թիկնոցավոր վրիժառուի կերպարով որսալու վրա։ Նաև պատմվում է Օլիվերի կղզում անցկացրած տարիների մասին։

Երկրորդ եթերաշրջան 
Երկրորդ եթերաշրջանում Օլիվերը խոստանում է՝ ընկերոջ հիշատակը հարգելու համար այլևս մարդկանց չսպանել։ Վերադառնում է Սլեյդ Ուիլսոնը, ով կղզում էր Օլիվերի հետ, վերջինիս հանդեպ վրեժի զգացումով լցված։ Օլիվերը պետք է հետ վերադարձնի "Քուին քոնսոլիդեյթիդ"-ը։ Նա օգնում է Ռոյ Հարփերին՝ Միռակուրու կոչվող շիճուկը օրգանիզմի մեջ պարունակող աշակերտին, կառավարել ուժերը։

Երրորդ եթերաշրջան 
Երրորդ եթերաշրջանում Սլեյդ Ուիլսոնին հաղթելու համար Նետին հանրությունն ընդունում է որպես հերոսի։ Ռեյ Փալմերը՝ տեղի հարուստ գործարար և գիտնական, գնում է "Քուին քոնսոլիդեյթիդ"-ը։ Օլիվերը ջանում է վերամիավորել իր ընտանիքը, սակայն տարաձայնություններ է ունենում Ռա'ս ալ Գուլի հետ։ Ողբերգական իրադարձությունից հետո Լոուրելը որոշում է հետապնդել նույն ճանապարհը, ինչ քույրը՝ Սառան՝ Սև Դեղձանիկը։ Ջոն Դիգլը փորձում է հարմարվել ընտանիքի հոր կարգավիճակին, մինչդեռ Ֆելիսիթի Սմոքը նշանակվում է Փալմեր Տեքնոլոջիսի փոխնախագահ։

Չորրորդ եթերաշրջան 
Չորրորդ եթերաշրջանում Օլիվերը հայտնի է դառնում որպես Կանաչ Նետ։ Նա իր դաշնակիցների հետ պայքարում է Փ.Ե.Թ.Ա.Կ. կազմակերպության առաջնորդ Դեմիան Դարքի՝ Սթար Սիթին ոչնչացնելու նախագծի դեմ։ Ջոն Դիգլն իր առջև նպատակ է դնում գտնել Փ.Ե.Թ.Ա.Կ.-ին, քանի որ իր եղբոր սպանության ետևում կանգնած էին հենց իրենք։ Թեան միանում է թիմին "Սփիդի" մականվամբ, սակայն Լազարուսի փոսի հետ կապված խնդիրներ ունի։

Դերասանական կազմ 

 Սթիվեն Ամել - Օլիվեր Քուին/ Նետ/ Ալ Սահ-Հիմ/ Կանաչ Նետ
 Քեթի Քեսիդի - Լոուրել Լենս / Սև Դեղձանիկ
 Քոլին Դոնել - Թոմ Մերլին
 Դեյվիդ Ռեմսի - Ջոն Դիգլ/ Սպարտացի
 Ուիլա Հոլանդ - Թեա Քուին / Սփիդի
 Սուսանա Թոմփսոն - Մոյրա Քուին
 Պոլ Բլեքթորն - կապիտան Քուենթին Լենս
 Էմիլի Բեթ Ռիքարդս - Ֆելիսիթի Սմոք/ Օվերուաչ
 Քոլթոն Հեյնս - Ռոյ Հարփեր / Արսենալ
 Մանու Բեննեթ - Սլեյդ Ուիլսոն / Դեթսթրոուք
 Ջոն Բարրոումեն - Մալքոլմ Մերլին/ Մռայլ Նետաձիգ
 Քեյթի Լոտց - Սառա Լենս / Դեղձանիկ / Սպիտակ Դեղձանիկ
 Մեթյու Նեյբլ - Ռա'ս ալ Գուլ
 Նիլ ՄակԴոնաֆ - Դեմիեն Դարք
 Էքո Քելում - Քուրթիս Հոլթ/ Պարոն Սարսափելի
 Ջոշ Սեգարա - Ադրիան Չեյս

Սերիաներ

Ծանոթագրություններ 

2012 հեռուստասերիալներ
2010-ականների ամերիկյան քրեական հեռուստասերիալներ
2010-ականների ամերիկյան դրամա հեռուստասերիալներ
2010-ականների ամերիկյան քրեական դրամա հեռուստասերիալներ
Ամերիկյան ֆենտեզի հեռուստասերիալներ
Անգլերեն հեռուստասերիալներ